Tervetuloa Jerusalem studioon!
Syyria on taistelukenttä, -
jossa on useita konflikteja ja voimia.
Sisällissodan lisäksi siellä vaikuttavat -
Turkin ja itsenäisyydestä taistelevien kurdijärjestöjen ikivanha konflikti, -
suurvaltojen valtataistelu ja jihadistit, -
jotka ajavat islamilaista valtiota laajentuakseen siitä edelleen.
Viimeisin tapahtuma oli USA:n onnistunut operaatio -
Isisin kalifiksi julistautunutta Abu Bakr al-Baghdadia vastaan.
Israelin pohjoisnaapurin, Syyrian tilanteesta keskustelevat -
Joni Ben Menachem, journalisti ja Lähi-idän asiantuntija, -
analyytikkomme Amir Oren -
ja tohtori Harold Rhode, -
entinen USA:n puolustusministerin islamilaisten asioiden neuvonantaja.
Herra Oren, mitä Syyriassa on meneillään?
Parin viime viikon aikana on nähty kaksi yllättävää käännettä.
Ensimmäinen oli USA:n päätös -
vetää pois parisenkymmentä -
erityisjoukkojen upseeria ja kouluttajaa -
kurdialueelta eli Syyrian demokraattisten joukkojen alueelta, -
joka rajoittuu Turkin joukkoihin.
Näin turkkilaiset pääsevät etenemään etelään.
Presidentti Trumpin mukaan kyseessä oli vain noin 12 kilometriä -
ja vain kolmen päivän taistelu, -
jota ilman kurdit eivät olisi siirtyneet.
Juuri kun aloimme tottua tähän uuteen todellisuuteen, -
kuulimme uutiset taidokkaasta USA:n erikoisjoukkojen iskusta -
Abu Bakr al-Baghdadin piilopaikkaan.
Hän sai surmansa, ja rakennus tuhoutui.
Sieltä saatiin paljon tiedustelutietoa.
Presidentti Trump esitti operaation tietyssä valossa, -
kun taas muut viranomaiset kuvailivat sitä niukemmin.
Pentagonin mukaan al-Baghdadi oli kuollessaan -
vain Isisin innoittaja, -
koska Isisillä ei ole komentoketjua, eikä sitä hallitse enää kukaan.
Amerikkalaisethan ilmoittivat viime maaliskuussa, -
että Isis on sataprosenttisesti lyöty.
Nämä ovat kaksi tärkeää käännettä, -
ja nyt on seurattava, mitä tapahtuu Turkin ja Syyrian välillä, -
ja siihen vielä Venäjä ja Iran mukaan.
Se ratkaisee Syyrian kohtalon.
Yritämme käsitellä kaikkia näitä tekijöitä.
Herra Ben Menachem, -
miten suuri vaikutus tällä menestyksekkäällä operaatiolla on -
Lähi-itään ja terrorinvastaisen taisteluun?
Kun käärmeen pää katkaistaan, loppu jää sätkimään vimmatusti.
Yrittävätkö Isis-terroristit nyt eri puolilla maailmaa -
saavuttaa jotain suurta heidän näkökulmastaan, -
eli länttä tai muuta maailmaa vahingoittavia terroritekoja?
Varmasti.
Se käärme kasvattaa uuden pään.
Isis ei kuole al-Baghdadin myötä.
Se on kova isku järjestölle, -
mutta se ei tapa sen ideologiaa.
Syyriassa ja Irakissa on yhä tuhansia Isis-taistelijoita.
Nukkuvia soluja on ympäri maailmaa -
ja haaroja Pohjois-Siinailla ja eri puolilla Aasiaa ja Afrikkaa.
Turkkilaiset ilmoittivat juuri, -
että kolme Isis-aktivistia suunnitteli kostoiskua.
Euroopassa ja muualla maailmassa varaudutaan -
Abu Bakr al-Baghdadin tapon kostoiskuun.
Presidentti Trump sanoi, -
että USA tappaa Isisin potentiaalisen uuden johtajankin, -
al-Baghdadin seuraajan, kuka se sitten onkin.
Hän ei nimennyt tätä henkilöä.
Se, jonka on määrä seurata al-Baghdadia, on Abdullah Kardash.
Hän on Isisin johtohenkilöitä.
Hän tapasi al-Baghdadin 16 vuotta sitten -
amerikkalaisessa vankilassa Irakissa.
Hän on hyvin kova ja julma, -
joidenkin mukaan al-Baghdadiakin julmempi.
Hän yrittää nyt rakentaa Isisille uutta imagoa.
Ongelma on, ettemme tiedä, mitä tapahtuu muille jihadistijärjestöille.
Isis, al-Qaida ja Hurras al-Din ovat kilpailijoita.
Ja mitä tapahtuu Isisin haaroille, -
esimerkiksi meitä lähimpänä olevalle Wilayat Sinaille?
Se oli ennen nimeltään Ansar Beit al-Maqdis, -
jolloin se hyökkäsi aika ajoin Israeliin.
Isisiin liityttyään se keskittyi taisteluun Egyptin armeijaa vastaan.
Pysyykö se uskollisena Isisille al-Baghdadin kuoltua?
Itsenäistyykö se, vai liittyykö se al-Qaidaan?
Alkaako se taas iskeä Israelia vastaan saadakseen suosiota?
Mitä tapahtuu Boko Haramille ja al-Shabaabille?
Kuva on vielä hyvin epäselvä.
Tohtori Rhode, olette työskennellyt yli 20 vuotta Pentagonissa -
useiden USA:n ulkoministereiden islamilaisten asioiden neuvonantajana.
Abu Bakr al-Baghdadin tappaminen oli suuri saavutus Yhdysvalloille, -
mutta se ei tuhoa ongelman alkujuurta, -
maailmanherruutta tavoittelevaa islamilaista ideologiaa.
Se ei koske vain Irakia ja Levanttia, jonka mukaan Isis on nimetty.
Kyse on paljon suuremmasta asiasta.
Mitä te USA:n ulkoministerin neuvonantajana sanoisitte -
nykyiselle ulkoministerille Mark Esperille?
Kaksi asiaa.
Ensinnäkin, taustalla näkyy Erdoganin kuva.
Erdogan on auttanut Isisiä paljon -
vuosien mittaan.
Hän on katsonut sormiensa läpi -
Isisin liikkeitä Turkkiin ja Turkista pois.
Hänen tyttärensä ja vävynsä ovat tienanneet Isisillä suuria summia.
Lähi-idässä voima ratkaisee.
Se, mitä Trump teki joitakin päiviä sitten, -
oli näyte siitä, kuka on pomo.
Nyt Erdogan kumartelee Trumpille.
Trump näytti, kuka täällä määrää.
Kaikki sanovat, ettei sillä ole merkitystä, mutta sanoisin, -
että al-Baghdadin nitistäminen oli hyvä juttu, -
vaikka sillä ei ole konkreettista merkitystä.
Kuten itsekin sanoitte, -
tämä on islamin taistelu koko maailmaa vastaan.
Se on loputon pyhä sota, josta voi lukea shariasta ja Koraanista.
Se jatkuu, kunnes koko maailma on kääntynyt islamiin.
Islamilaisessa kulttuurissa ei ole pysyvän rauhan käsitettä.
Rauha on vain väliaikainen.
Jos olette vahvempi kuin minä, teen väliaikaisen sopimuksen, -
kunnes vahvistun, ja sitten päivänne ovat luetut!
Voin kirjoittaa sopimukseen mitä vain. Sopimukset eivät merkitse mitään.
Arafat allekirjoitti Oslon sopimuksen Valkoisessa talossa, -
ja huusi kaksi viikkoa myöhemmin Etelä-Afrikassa: "Jihad, jihad, jihad!"
Se tarkoittaa: "Se oli väliaikainen askel, mutta kun vahvistun, -
edistän islamia kaikin mahdollisin keinoin."
Sopimukset eivät merkitse mitään, vaan ainoastaan voima.
Ja ainut keino, olen kirjoittanut tästä kirjankin, -
jolla islamia voidaan muuttaa, -
on maailmanlaajuinen katastrofaalinen tappio.
Maailmassa on muslimeja, jotka ymmärtävät islamin ongelmat.
Silloin he voivat tulkita lähteitään uudelleen -
ja etsiä keinoja tulla toimeen muun maailman kanssa.
Se löytyy kyllä sieltä.
Herra Oren, keskustelisin siitä, miksi Abu Bakr al-Baghdadi meni -
islamisteja kuhisevaan Idlibiin Luoteis-Syyriassa.
Presidentti Assad teki sopimuksia eri joukkojen kanssa eri puolilla Syyriaa -
siirtääkseen jihadistit, kuten Ansar Beit al-Maqdis ja Tahrir al-Sham, -
lähinnä Isisiin ja al-Qaidaan sidoksissa olevat ryhmät, -
Idlibin alueelle.
Ja siellä, useita kilometrejä Turkin rajalta, -
Isisin johtaja al-Baghdadi piileskeli.
Venäjä, Iran ja Turkki ovat tehneet useita sopimuksia tästä alueesta, -
mutta siitä ei ole silti päästy yksimielisyyteen.
Aluetta hallitsee jihadistiryhmä Tahrir al-Sham, -
joka yrittää Isisin tapaan valloittaa koko Syyrian ja Irakin.
Miksei kansainvälinen yhteisö puutu asiaan -
määrittelemällä Astanan neuvottelut, joita käydään yhä, -
ainoaksi keinoksi ratkaista islamistiongelma?
Eräs vanha sotilasvitsi kertoo jalkaväkiryhmästä, -
joka harjoitteli viikon, ja lopulta viikonlopun tullessa kersantti sanoi: -
"Teillä on 10 minuuttia aikaa vaihtaa sukat!"
Kun he alkoivat mennä laukuilleen, hän täsmensi: "Ei, vaan keskenänne!"
Nämä terroristit ja kapinalliset olivat aiemmin eri puolilla Syyriaa, -
ja heidät lakaistiin maton alle Idlibiin.
Heidät sullottiin kaikki samalle alueelle.
Se oli Venäjän ja Syyrian pelisuunnitelma.
He saivat paeta muilta alueilta, jotka Assad saisi hallintaansa, -
ja lopuksi valloitettaisiin Idlib.
Nyt Idlibin taistelu lähestyy, -
ja siinä nämä terroristit joko tapetaan tai vangitaan.
Siellä on satoja tuhansia siviilejä, myös taistelijoiden perheitä.
Bashar Assad on isänsä tapaan aina vastustanut äärimuslimeja, -
koska he ovat hänen vaarallisimpia vastustajiaan.
Hafez Assad tappoi 20 000 äärimuslimia Hamassa vuonna 1982.
Se ei tee Assadin dynastiasta hyväntekijää.
Alaviitit, jotka ovat vähemmistö Syyriassa -
ja liittoutuneet šiiojen kanssa, -
taistelivat jo kauan sitten sunniradikaaleja vastaan.
Nyt he ovat liittoutuneet Venäjän ja ehkä myös šiialaisen Iranin kanssa -
näitä terroristeja vastaan.
He voivat myös vaihtaa liittolaisia, -
kuten he ovat monesti tehneet tämän sodan aikana.
Mikään ei ole pysyvää.
USA oli kurdien tukija, ja sitten se antoi Turkin päästä voitolle.
Yhtäkkiä Assadin viholliset liittoutuivat hänen kanssaan.
"Syyrialaista ei voi ostaa. Hänet voi vuokrata tuntiveloituksella."
Herra Ben Menachem, mitä mieltä olette?
Kysyitte aiemmin, -
mitä USA:n puolustusministeri Mark Esperille pitäisi sanoa.
Ongelman alkusyy on mielestäni Muslimiveljeskunta.
Presidentti Trump suunnitteli jo ennen virkaan astumistaan -
pakotteita Muslimiveljeskuntaa vastaan -
ja sen julistamista terrorijärjestöksi.
Siitä on saanut alkunsa al-Qaida, Isis, -
Hizb al-Tahrir, Hamas, Islamilainen jihad...
Kaikki nämä jihadistiryhmät, jotka tavoittelevat kalifaattia.
Tämä liike on ongelman juuri.
Vuosi sitten USA:ssa keskusteltiin sen julistamisesta terrorijärjestöksi.
Monet valtiot ja ihmiset pyrkivät vaikuttamaan siihen prosessiin.
Qatar solmi paljon suhteita USA:n hallintoon estääkseen sen.
Nyt on aika julistaa se terrorijärjestöksi -
ja asettaa sitä vastaan pakotteita.
Kun USA tekee sen, muut seuraavat ehkä perässä.
Nyt kun on päästy vauhtiin, täytyy jatkaa ja puuttua ongelman ytimeen.
Muslimiveljeskunnan päämaja on Lontoossa, -
ja monet sen kannattajat istuvat Euroopan parlamenteissa -
ja USA:n kongressissa.
Britannia vastustaa sen julistamista laittomaksi.
Ja Turkki.
Erdogan pitää itseään Muslimi- veljeskunnan suurimpina johtajina.
On ironista, että yksi niistä harvoista maista, -
jotka ovat kieltäneet Muslimiveljeskunnan, on Egypti.
Tohtori Rhode, keskittyisin taas Syyriaan.
Miten hyvä ote USA:lla on tilanteesta?
Sillähän on nyt "mekanisoidut joukot", kuten Esper sanoi, -
suojelemassa öljyinfrastruktuuria joutumasta Isisin käsiin, -
ja ehkä myös Iranin liittolaisten, vaikka niitä ei mainittu.
Venäjä vahvistaa nyt läsnäoloaan myös Pohjois-Syyriassa.
Se on lähettänyt lisäjoukkoja täyttääkseen Turkille lupauksensa -
rajapartioista 10 kilometrin levyisellä turvavyöhykkeellä.
Missä määrin tilanne on yhä amerikkalaisten hallinnassa, -
vaikka he ovat oikeastaan lähteneet?
Maailmassa ei ole toista Yhdysvaltojen kaltaista mahtia.
Se voi tehdä mitä vain se päättää tehdä.
Sen linja on nyt ehkä hienovaraisempi,-
sellainen kuin Netanjahulla on ollut vuosia: -
"Rakastamme kaikkia, mutta emme tue ketään."
"Taistelkoot toisiaan vastaan!" Ja senhän he osaavat.
Muslimikulttuurin ja esimerkiksi juutalaisen kulttuurin ero on siinä, -
että kun he taistelevat, he tappavat vihollisensa.
Napoleon sanoi: "Kun viholliseni taistelevat, istun ja nautin."
Neuvoisin USA:n presidenttiä nyt auttamaan kaikkia voittamaan.
Jos kaikki voittavat, meidän ei tarvitse muuta kuin istua ja katsoa.
Kuten aiemmin sanoin, -
maailmassa on muslimeja, jotka ymmärtävät, missä liemessä he ovat.
He voivat avata suunsa joutumatta radikaalien murhaamiksi -
vain, jos radikaalit ovat kuolleet.
Vuosia sitten, kun Isis syntyi, -
Iranin avulla muuten, vaikka Iran on šiialainen, -
minulta kysyttiin vasemmistolaisessa TV-ohjelmassa Israelissa, -
mitä heille pitäisi tehdä.
Vastasin, että hävittää, ja samalla varmistaa, -
että kaikki muut taistelevat kaikkia vastaan.
Silloin pääsee vähemmällä.
USA sanoo turvaavansa öljykentät.
Hienoa, mutta en tiedä, miten he sen tekevät.
Mutta jos tahdotte ymmärtää Trumpin politiikkaa, -
niin Trump selittää neuvottelutapojaan kirjassaan The Art of the Deal.
Tavoitteena on, ettei kilpailija tai vihollinen tiedä tarkkaan, -
mikä hänen kantansa on.
Hän sanoo näin tänään ja toisin huomenna.
Iranin suhteen tiedämme, että hän tekee pihtiliikettä.
Hän vetäytyi pohjoisen kurdialueilta Turkin rajalta, -
jossa Iranilla ei ollut joukkoja.
Erdogan ja Khamenei ovat parhaat ystävät, -
kunnes he eivät enää olekaan.
Yhtäkkiä siellä on sekä turkkilaisia että iranilaisia joukkoja.
Iran tarvitsee niitä joukkoja muualla. Sillä oli kurdikysymys jo hanskassa.
Eipä ole enää.
Trumpin tavoite on yksinkertaisesti litistää Iran.
En puhu Trumpin puolesta, mutta siltä hänen linjansa näyttää.
Ja sitähän me pitkällä aikavälillä tahdommekin.
Herra Oren, keskittyisin nykyiseen käänteeseen.
Tavoite on pitää Syyrian tilanne hallinnassa tavalla tai toisella.
Katseleeko USA vain sivusta, kuten tohtori Rhode sanoi, -
vedellen naruista, -
tai kuten presidentti Obama sanoi, johtaen taustalta?
Ohjat ovat Trumpin käsissä.
Edes hänen armeijansa -
ei ollut ajan tasalla -
Trumpin sovittua Erdoganin kanssa -
joukkojen vetämisestä kurdialueilta.
Kenraali Milley järkyttyi saatuaan tietää siitä tviitin välityksellä.
Meidän on puhuttava trumpilaisesta politiikasta.
Milleyn kerrotaan kuitenkin neuvoneen Trumpia tekemään niin.
Ei, hänen israelilainen vastinparinsa soitti hänelle, -
ja hän oli yhtä ällistynyt kuin israelilaiskenraalikin.
Sanoin sen vain siksi, että meidän on pohdittava, mitä Trump ajattelee.
Se määrittelee USA:n politiikan.
Hän sanoi, että USA:n kansallinen etu Syyriassa liittyy öljykenttiin -
ja al-Tanfiin etelässä -
Israelin, Jordanian ja Syyrian rajalla.
Yhdysvaltojen etu on vartioida sitä aluetta.
Toinen tärkeä alue on Abu Kamalin käytävä Irakin ja Syyrian välillä.
Jos se on auki Iranin Quds-joukoille, sen kautta tuodaan aseita ja joukkoja.
Sehän on auki.
Ohjelma on lopuillaan. Loppukommenttinne, olkaa hyvä!
Al-Tanf ja Abu Kamal ovat -
vaaran paikkoja Israelille.
Al-Tanfiin USA jää toistaiseksi, -
mutta Abu Kamal on jo auki.
Kenraali Qassem Suleimani rakentaa sinne suurta tukikohtaa.
Joitakin kilometrejä siitä pohjoiseen.
Samalle alueelle. Siitä tulee pääreitti Iranin täsmäohjuskuljetuksille -
Syyriaan ja Hizbollahille Libanoniin.
Amerikkalaisten on autettava meitä pysäyttämään se.
Emme pysty siihen yksin.
Emme ole maininneet USA:n presidentinvaaleja, -
jotka vaikuttavat syytteiden lisäksi hänen päätöksiinsä.
Meidän on keskusteltava siitä toiste. Tohtori Rhode?
Iran on avain Trumpin politiikan ymmärtämiseen.
Kyse on nimenomaan Iranista.
Iranin on nyt yhtäkkiä oltava huolissaan käytävästään Välimerelle.
Irakissa on Iranin tukema šiialainen hallitus.
Šiialaiset kapinoivat ympäri Irakia, -
myös Najafissa ja Karbalassa, šiiojen "Vatikaanissa".
Se on heille tärkeämpi kuin Mekka, vaikka he eivät sano sitä.
Myös Libanonissa mellakoidaan.
Olen kuullut Beirutissa olevilta, -
että Nasrallah, joka ei ole mitään muuta kuin Iranin agentti, -
ampuu nyt šiialaisveljiään.
Iran on häviämässä.
USA:n ja Israelin on rohkaistava tätä kaikin tavoin.
Israelin hihassa on eräs valttikortti, Venäjän toive pitää Assad vallassa.
Venäjä tietää, että Israel kaataa Assadin, jos se on Israelin etu.
Se edesauttaa Israelin ja Venäjän sopua.
Kiitos, herra Ben Menachem, herra Oren ja tohtori Rhode!
Kiitos katsojillekin, näkemiin ensi kertaan!
Suomennos: Hannele Lehtoranta